গৌরব চক্রবর্তী
গৌরব চক্রবর্তী (জন্ম ৬ মার্চ ১৯৮৭) একজন ভারতীয় বাঙালি চলচ্চিত্র এবং টেলিভিশন অভিনেতা। ২০১০ সালের ২৮ জুন থেকে ২০১১ সালের ১লা এপ্রিল স্টার জলসায় প্রচারিত বাংলা মিউজিক্যাল টিভি সিরিজ গানের ওপারেতে প্রদীপ্ত লাহিড়ীর চরিত্রে অভিনয় করার জন্য এবং বিশেষত বাংলা ক্লাসিক গোয়েন্দা টিভি সিরিজ ব্যোমকেশে (২০১৪-২০১৫) তিনি আইকনিক বাঙালি গোয়েন্দা ব্যোমকেশ বক্সীর ভূমিকায় অভিনয় করার জন্য বেশ পরিচিতি লাভ করেছেন। তিনি এমন এক পরিবারের সন্তান যারা বাঙালি সাংস্কৃতিক অঙ্গনের সাথে বংশ ক্রমে জড়িত, তিনি জোছন দস্তিদার এবং চন্দ্রা দস্তিদার (তাঁর পিতামহ বড় জেঠু এবং জেঠিমা), বিজন ভট্টাচার্য (তাঁর পিতামহ বড় জেঠু), জগদীশ চন্দ্র চক্রবর্তী এবং মনিকা চক্রবর্তী (তাঁর ঠাকুরদা এবং ঠাকুমা) এবং তাঁর বাবা সব্যসাচী চক্রবর্তী এবং মা মিঠু চক্রবর্তী। তিনি ২০১১ সালের অন্যতম প্রশংসিত চলচ্চিত্র কৌশিক গঙ্গোপাধ্যায়ের রং মিলান্তিতে আত্মপ্রকাশ করেছিলেন।